
A CDK12 overexpresszió jelentősége az BRCA1/2 mutációt hordozó emlő tumorok PARP gátló szerekkel szembeni rezisztenciájában

Bevezetés
A poli-ADP ribóz polimeráz (PARP) enzim részt vesz az egyszálú DNS törések hibajavítási folyamataiban. A BRCA1/2 mutáns emlőtumorokban a PARP gátló szerek (PARPi) hatására olyan szintű mutációs rátát érhetünk el, amely sejthalált indukál a DNS hibajavítás elmaradása miatt. A PARPi klinikai alkalmazásával kapcsolatos fő kihívás a rezisztencia kialakulása. A PARPi rezisztenciát összefüggésbe hozták a megnövekedett ciklin dependens kináz 12 (CDK12) expresszióval. A CDK12 számos DNS hibajavításért felelős gén funkcionális transzkripciójának elősegítője, így a CDK12 overexpresszió állhat a PARPi rezisztencia hátterében.

Célkitűzés
A CDK12 overexpresszió szerepének meghatározása a PARPi rezisztenciában.

Módszer
Két BRCA1/2 mutációt hordozó emlőtumor sejtvonalon (MDA-MB-436 és BT-474) végeztük kísérleteinket. DNS szekvenálási technikával meghatároztuk a sejtvonalakra jellemző CDK12 gén kópiaszámát, majd Western-blot technikával meghatároztuk a CDK12 fehérje expresszióját. Ezt követően vizsgáltuk a sejtek rucaparib PARPi-ra adott válaszát lumineszcens sejt túlélés in vitro modellben, a gátló hatást az IC50 értékkel és a gátlási görbe alatti terület (AUC) méretével jellemeztük.

Eredmények
A DNS szekvenálással az MDA-MB-436 sejtvonal esetén normál (n=2) CDK12 gén kópiaszámot, míg a BT-474 esetén emelkedett (n=27) kópiaszámot találtuk. Ezzel párhuzamosan Western-blottal CDK12 overexpressziót tapasztaltunk a BT-474 esetén (MDA-MB-436: 1,00±0,13 a.u. vs. BT-474: 1,71±0,08* a.u.; t-test; *p<0,05). Továbbá, a BT-474 vonal csökkent érzékenységet mutatott a rucaparib PARPi hatására az MDA-MB-436 vonalhoz viszonyítva (IC50 MDA-MB-436: 52,04 μM vs. IC50 BT-474: 210,00 μM; AUCMDA-MB-436: 269 a.u. vs. AUCBT-474: 328 a.u.).

Következtetések
Eredményeink szerint az magasabb CDK12 génkópiaszámmal és fehérje szinttel rendelkező BT-474 sejtvonal kevésbé érzékeny a rucaparib PARPi-ra. A csökkent PARPi hatékonyság hátterében a CDK12 overexpresszió állhat. További kísérleteinkben a kombinált BSJ-4-116 és rucaparib PARPi kezeléssel elsőként kívánjuk demonstrálni a CDK12 fehérjeszint csökkentő hatóanyag (BSJ-4-116) PARPi érzékenységre gyakorolt hatását.



